EkBass/fiwiki-20250220-pages-articles huggingface dataset:
Kiiminkijoki

[ { "type": "ExternalData", "service": "geoline", "ids": "Q598474", "properties": { "stroke": "#00BFFF", "stroke-width": 3, "stroke-opacity": 1 } } ] thumb|250px|Marraskuista Inninkoskea laavupaikan kohdalla. Kiiminkijoki (https://kaino.kotus.fi/svenskaortnamn/?a=find&qfind;=Kiminge+älv) on rakentamaton ja suurelta osin luonnontilainen joki Pohjois-Pohjanmaalla. Joen pituus on 178 kilometriä, ja se kuuluu Kiiminkijoen vesistöalueeseen. Joki saa alkunsa Kivarinjärvestä Puolangalta, ja virtaa Utajärven, Oulun ja entisten Kiimingin ja Haukiputaan kuntien läpi, laskien Perämereen Haukiputaan Martinniemessä. Kiiminkijoki kuuluu Project Aqua -ohjelmaan, jonka tavoitteena on säilyttää vesistöt jatkuvan tieteellisen tutkimustyön kohteina. Kansainvälisestikin harvinaisena Kiiminkijoki on kokonaisuudessaan sisällytetty Natura 2000 -ohjelmaan. Uitot Kiiminkijoella päättyivät vuonna 1958 ja peratut kosket ennallistettiin 1980-luvulla. Tämän jälkeen joen merkitys matkailu- ja virkistyskäytössä on kasvanut huomattavasti. Joki on rakentamaton ja valjastamaton, joten joen yläjuoksulta voidaan tavata muiden muassa ankeriasta ja meritaimenta. Jokivarsi on myös maisemallisesti arvokasta. Matalarantaisena ja ympäristön alavuuden vuoksi joki tulvii keväisin laajalle alueelle.Rekikylä–Vesalankylä–Murtomaa Yleissuunnitelma Poronhoitoalueen eteläraja kulkee osittain Kiiminkijokea pitkin.Poronhoitoalue == Kosket == Joessa on noin 70 koskipaikkaa. Näistä tunnetuimmat ovat Koitelinkoski Kiimingissä ja Kalliuskoski Puolangalla sekä Kurimonkoski Utajärvellä. Suosittuja kalastuskohteita ovat myös Alavuoton Myllykoski sekä Ylikiimingin Inninkoski ja Juopulinkoski. Suomen korkeimpiin luonnontilaisiin vesiputouksiin kuuluva Hepoköngäs Puolangalla kuuluu Kiiminkijoen latvavesistöön.Hepoköngäs == Sivujoet == Kiiminkijoen sivujoet ja pikkujoet yläjuoksulta alkaen ovat: * Kuorejoki Puolangalla * Viitajoki Puolangalla * Tilanjoki Utajärvellä * Kivijoki Utajärvellä * Lavaoja Alavuotolla Oulussa * Korpisenoja Alavuotolla Oulussa * Nuorittajoki Jokikokossa Oulussa * Vepsänjoki Vesalassa Oulussa * Juuvanjoki Kiimingissä * Jolosjoki Kiimingissä * Onkamonoja Haukiputaalla == Lähteet == == Aiheesta muualla == * www.kiiminkijoki.fi * www.kiiminkijoki.fi – Melontareittiopas * Luokka:Kiiminkijoen vesistö Luokka:Suomen Natura-alueet Luokka:Puolangan joet Luokka:Utajärven joet Luokka:Oulun joet
Abomey

Abomey eli Abomei on kaupunki Beninissä. Se sijaitsee valtion keskiosissa, noin sata kilometriä Cotonousta pohjoiseen. Se on Zoun departementin pääkaupunki. Abomey oli Dahomeyn kuningaskunnan pääkaupunki. Kaupungissa on nykyään noin 78 341 asukasta (2002)http://www.statoids.com/ybj.html. Abomeyn kuninkaalliset palatsit kuuluvat Unescon maailmanperintökohteisiin.Royal Palaces of Abomey - UNESCO World Heritage Centre Kaupunki sijaitsee alueella, missä kasvatetaan maapähkinöitä ja öljypalmua. Myös matkailu on tärkeä tulonlähde. == Historia == Abomey oli samannimisen 1600-luvun kuningaskunnan pääkaupunki ja myöhemmin Dahomeyn kuningaskunnan pääkaupunki. Abomeyn perusti noin vuonna 1625 prinssi nimeltä Do-Aklin, joka pakeni seudulle Alladasta hävittyään valtataistelun kahdelle veljelleen. Abomey kukoisti kuningas Do- Aklinin ja hänen pojanpoikansa Wegbajan (n. 1645–1680) alaisuudessa. Wegbajan hallintokaudella eräät Abomeyn fonit alkoivat kutsua kuningaskuntaansa nimellä Dahomey. Sen jälkeen kaksi kuningaskuntaa liittyivät yhteen, mutta Abomeyn kaupunki sai pitää nimensä. Abomey-Dahomeyta johti pitkään useita ovelia kuninkaita, kuten Agaja (n.1673–1740) ja Tegbesu (n. 1740– 1774), jolloin se hallitsi Länsi-Afrikan rannikon kaupankäyntiä. Kuningas Gezun (1818–1858) hallintokauteen asti Abomeyn vaurauden päälähde oli siepattujen afrikkalaisten myynti, vaikka Britannia oli kieltänyt transatlanttisen orjakaupan jo aikaisemmin. Lopulta ihmisten kysyntä kaupankäyntiin tyrehtyi ja Abomeyn painopiste siirtyi palmuöljyn vientiin. == Kuninkaalliset palatsit == Abomeyta hallitsivat pitkään huomattavat kuninkaalliset palatsit. Toisiaan seuraavat hallitsijat loivat jokainen omat palatsit 1600-luvun lopulta alkaen. Palatseissa oli yleellisiä residenssejä, joiden seiniä koristi lukuisat taideteokset. Palatseissa oli erityisen huomattavia savesta veistettyjä muraaleita, jotka kuvasivat tärkeitä tapahtumia, tapoja ja myyttejä, jotka liittyvät kaupungin ja sen ihmisten historiaan. Palatseja tuhoutui 1800-luvun lopulla ranskalaisten vallattua kaupungin, jolloin osa sen aarteista tuhoutui. == Kuvia == Abomey 2006 1.jpg|Abomeyn kuninkaalliset palatsit. Abomey Royal Palace.jpg|Abomeyn kuninkaalliset palatsit. The celebration at Abomey. - Young girl with wooden statue of mystic chair.jpg|Nuori tyttö ja puuveistos mystisestä tuolista (1908) Celebration at Abomey.- Important witchdoctors.jpg|"Huomattavia noitatohtoreita" (1908) ==Lähteet== == Aiheesta muualla == Luokka:Beninin kaupungit
Käpypalmut

Käpypalmut ovat paljassiemenisiä siemenkasveja, jotka muodostavat lahkon Cycadales. Ne eivät ole kovinkaan läheistä sukua muille nykyisin eläville kasveille, vaikka niitä usein luullaankin palmuiksi tai saniaisiksi. Siinä mielessä ryhmän suomenkielinen nimi käpypalmut onkin hieman harhaanjohtava, sillä ryhmän lajit eivät ole erityisen läheistä sukua palmuille. Käpypalmujen lehdet ovat jäykät ja ne kasvavat viuhkamaisena rykelmänä paksusta varresta, joka nuorena muistuttaa suurta käpyä. == Esiintyminen == Nykyisin elävät käpypalmut jakautuvat kolmeen heimoon, yhteentoista sukuun ja 289 tunnettuun lajiin, jotka kaikki esiintyvät maapallon trooppisissa ja subtrooppisissa osissa. Keski- ja Etelä-Amerikassa lajimäärä on runsain; lisäksi useita lajeja esiintyy Australiassa, Tyynenmeren saarilla, Japanissa, Kiinassa, Intiassa, Madagaskarilla ja ainakin 65 lajia Afrikan mantereen eteläosassa ja trooppisessa keskiosassa.Introduction to Cycads (myös kartta) Useimmat käpypalmut tarvitsevat elinympäristökseen suhteellisen valoisan ja lämpimän paikan, mutta muutoin ne eivät ole kasvupaikkansa suhteen vaativia. Jotkut lajit selviytyvät hiekalla tai jopa kalliolla tai suolaisella maaperällä. Jurakaudella käpypalmut olivat yksi hallitsevista kasvityypeistä, mutta nykyään ne muodostavat varsin pienen osan kasvikunnasta. Lisäksi monet lajit ovat käyneet uhanalaisiksi elinympäristön muutosten takia. Käpypalmut ovat nykyisin melko suosittuja koriste- ja huonekasveja, ja niitä voi myös kasvattaa suoraan siemenistä. == Kehityshistoria == Yhdessä neidonhiuspuiden kanssa käpypalmut ovat vanhin nykyään elävä siemenkasviryhmä. Ne kehittyivät todennäköisesti muinaisista siemensaniaisista myöhäisellä paleotsooisella maailmankaudella. Varhaisimmat Kiinasta tehdyt fossiililöydöt ovat peräisin alapermikaudelta 270–280 miljoonaa vuotta sitten. Ne levisivät mesotsooisella maailmankaudella kaikkialle maailmaan, ja yhdessä neidonhiuspuiden sekä havupuiden kanssa ne hallitsivat kauden kasvillisuutta. Kyseiset käpypalmut eivät kuitenkaan olleet läheistä sukua nykyään eläville kolmelle heimolle, jotka ilmestyivät tertiäärikaudella 50–60 miljoonaa vuotta sitten. Koppisiemenisten noustua hallitseviksi kasveiksi liitukaudella alkoivat käpypalmut vähitellen harvinaistua ja monet lajit kuolivat sukupuuttoon. == Käyttö == Käpypalmuista tehdään joissakin maissa saagon tapaista jauhoa ihmisravinnoksi. On olemassa hypoteesi, että mikrobien tuottama aminohappo beeta-N-metyyliamino-L-alaniini (BMAA) joutuisi käpypalmujen ravintokäytön vuoksi ihmisiin ja aiheuttaisi ainakin Guamin alkuperäisasukkaiden tšamorrojen keskuudessa motoneuronitaudin kaltaista dementiaa. == Lähteet == == Aiheesta muualla == * * * * Luokka:Seulonnan keskeiset artikkelit
Vähä-Vuotunki

Vähä-Vuotunki eli Vähä-Vuotto on järvi Oulun kaupungin (entisen Ylikiimingin kunnan) itäosassa Ylivuoton kylässä Vuoton kaupunginosassa lähellä Utajärven kunnanrajaa. Järven korkeus on 94 metriä merenpinnan yläpuolella. Järvi laskee Kiiminkijokeen Vuotonojan ja Vepsänjoen kautta. Vähä-Vuotunki on muodostunut noin 7 400 vuotta sitten, kun se erkani Litorinamerestä maankohoamisen myötä. Järvessä on kaksi saarta, Tiironsaari ja Kettusaari. Pohjoisrannalla on Vaarintupa-niminen kota, liiteri ja laavu. Kota oli aiemmin länsirannalla, jonne johtavat yhä pitkospuut Alapääsuon yli. Myös Kettusaaressa on laavu. Vähä-Vuoton kylän asustusta on järven itärannalla, samoin kuin kesämökkejä. Järven rannat ovat muuten asumattomia. Eteläisimmän Lieju-nimisen lahden rannalla on suurehko Lieppäänsuo-niminen suo. == Lähteet == Luokka:Kiiminkijoen vesistö Luokka:Ylikiimingin järvet Luokka:Vuotto
Vepsänjärvi

Vepsänjärvi sijaitsee Ylikiimingissä Oulussa Vepsän kaupunginosassa, noin 12 kilometriä Ylikiimingin taajamasta kaakkoon. Järven pinnan korkeus merenpinnasta on 78,1 metriä, ja se laskee Kiiminkijokeen Vepsänjoen kautta. Järvi on osa Kiiminkijoen vesistöaluetta. Järven pituus on noin 2,3 kilometriä ja suurin leveys noin 900 metriä, keskisyvyyden ollessa noin kaksi metriä. Järvessä on yksi saari, Raatosaari. Järvi sekä sitä ympäröivät lammet muodostavat Vepsän kalaveden osakaskunnan vesialueen. Järven ongelmana on nykyisin hapen väheneminen, josta johtuu muun muassa kalakantojen pienentyminen. Järven tilaa seurataan joka kolmas vuosi otettavilla näytteillä. Talvisin happitilanne on erittäin huono.Männistö-Vetoniemi, s. 2. ==Raatosaari== Raatosaari on järven ainoa, pieni ja asumaton saari Likalahden suulla, noin neljänsadan metrin päässä Vepsän koululta. Saarella on kiinteä laavu nuotiopaikkoineen ja venevalkamineen. Venevalkamassa, aivan vesirajassa, sijaitsee suuri kivenlohkare, joka on toiminut Oulun ja Suur-Iin pitäjien rajamerkkinä. Saarella kasvaa pääasiassa havupuita. ==Lähteet== * ===Viitteet=== Luokka:Kiiminkijoen vesistö Luokka:Ylikiimingin järvet Luokka:Vepsä (Oulu)
Nuorittajoki

Nuorittajoki eli Nuorittanjoki on Kiiminkijoen pisin sivuhaara Pohjois- Pohjanmaalla Pudasjärven ja Oulun kaupunkien alueella. Oulussa sijaitseva osa joesta on entistä Ylikiimingin kuntaa. ==Joen kulku== Joki virtaa pääosin Hetekyläntien suuntaisena, ja yhtyy Kiiminkijokeen Oulun Jokikokossa. Joki kuuluu Kiiminkijoen vesistöalueeseen, ja sen valuma-alueen pinta-ala on 1 136 km² ja järvisyys 2,2 %. Nuorittajoki alkaa Pudasjärven kunnan alueelta Ruottisenjärvestä ja virtaa länteen kohti Perämerta. Joki on kapea ja paikoin syvä, ja siinä on useita koskipaikkoja, joista tunnetuin lienee Viinikoski. Nuorittajoen sivujokia ovat Piltuanjoki ja Jaalankajoki sekä Isosta Olvasjärvestä laskeva Olvasoja. ==Ominaisuudet== Nuorittajoen valuma-alueesta kosteikkoja on 72 %, joten se virtaa halki soiden ja turvetuotantoalueidenkin. Joen tilaa ja humuspitoisuutta tarkkaillaankin jatkuvasti. Nuorittajokeen on istutettu taimenta sekä poikasina että aikuisina kaloina ja siinä on myös luontainen harjuskanta. Joen pyyntivahvuinen rapukanta on säilynyt 1960-luvulta, jolloin ravustus joella aloitettiin. Joen varrella sijaitsevalla Keinäsperällä rapukanta oli elinvoimainen ainakin vuoteen 1999 saakka. thumb|250px|Jokea Nuorittan kylän sillalta alavirtaan. ==Lähteet== * Rehell S., Pellikka K., Virta P., Rantala L., Kauppinen V., Kilpeläinen T., Sandqvist, H. Ylitulkkila S. 2002. Oulun Vesi. Viinivaaran pohjavesihanke. Luonnonsuojelulain 65 §:n mukainen Kiiminkijoen Natura-arviointi. Raportti P01432. PSV-Maa ja Vesi. 61 s. Raportti PDF-tiedostona(viitattu 7.8.2008) Luokka:Kiiminkijoen vesistö Luokka:Nuoritta Luokka:Oulun joet Luokka:Pudasjärven joet
Velcra

Velcra oli suomalainen yhtye, jonka musiikki oli sekoitus metallia ja konemusiikkia. Velcran albumi Between Force And Fate pääsi Suomen virallisen albumimyyntilistan kuudenneksi ensimmäisellä listaviikollaan. Velcran kolmas albumi Hadal ilmestyi 30. toukokuuta 2007. Yhtye kiersi keikkailemassa Suomen lisäksi muun muassa Isossa-Britanniassa ja Keski-Euroopassa. Velcran musiikkia löytyy myös Ruotsissa 2006 julkaistusta kauhukomediaelokuvasta Frostbiten, sekä suomalaisista elokuvista Suden vuosi ja Koti-ikävä. Yhtyettä on kutsuttu Suomen Guano Apesiksi. == Historia == Velcra-projekti keskittyi aluksi laulaja-sanoittaja Jessi Freyn sekä kitarasta ja ohjelmoinnista vastaavan O.D.:n ympärille, mutta kasvoi ensimmäisen levyn julkaisemisen aikoihin täysiveriseksi bändiksi. Velcran ensimmäiset demot (kuten "Alive" ja "Drained Out of Me") olivat ladattavissa mp3.com-palvelusta vuosituhannen vaihteen aikoihin. Velcra lopetti toimintansa vuonna 2008. Se esiintyi silloin viimeisen kerran Helsingin Nosturin lokakuisessa MetalOrgy-tapahtumassa. Lokakuussa 2019 yhtye teki paluun yhden keikan ajaksi esiintymällä juuri Nosturissa, kunnioittaakseen tätä samana vuonna myöhemmin lopettanutta keikkapaikkaa. == Jäsenet == * Jessi Frey – laulu * O.D. – ohjelmointi, kitara * DJ Freak – kosketinsoittimet, samplaus * Ramonius – basso * Timo Hänninen – kitara === Entiset jäsenet === * Mikko Herranen – rummut (2000–2006) * Teppo Hudson – basso (2001–2005) * Wille Hartonen – basso * Tomi Koivusaari – kitara == Diskografia == === Studioalbumit === * * * == Lähteet == == Aiheesta muualla == * Velcran kotisivu * * Noise.fi:n haastattelu * Velcran video sensuroitiin Luokka:Suomalaiset hard rock -yhtyeet Luokka:Suomalaiset industrial metal -yhtyeet
Amersoft

Amersoft oli suomalainen yritys, joka oli osa suomalaista monialayritystä Amer-yhtymää. Amersoft tuli tunnetuksi ensimmäisten suomalaisten kaupallisten pelien ja tietotekniikka-aiheisten kirjojen julkaisijana. Amersoft julkaisi vuosien 1984–1987 aikana useita suomalaisia pelejä erityisesti Commodore 64 -tietokoneelle. Yrityksellä oli merkittävä rooli suomalaisen pelialan syntymiseen 1980-luvun puolivälissä. == Amersoftin julkaisuja == === Kirjoja === *Kaikki kuusnelosesta (1983) * Seikkailupelit (1985) *Sanatar 64 (1984) *Commodore 64 ohjelmoinnin opas : pelit (1984) *Ohjelmoinnin opas: Grafiikka (1984) *Ohjelmoinnin opas: Hyötyohjelmat (1983) *Ohjelmoinnin opas: Konekieli (1985) *Ohjelmoinnin opas: Menetelmät (1983) *Ohjelmoinnin opas: Pelit [d64] (1983) *Ohjelmoinnin opas: Seikkailupelit (1985) *Memotech-opas (1985), === Pelejä === *RahaRuhtinas (1984) *Afrikan tähti (1985) *Uuno Turhapuro Muuttaa Maalle (1986) *Yleisurheilu *Herkkusuu *Mehulinja (1984) *10... Knock out *Crash 16 (1985) *Delta 16 (1985) === Hyötyohjelmia === *BASIC-kääntäjä (1984) == Lähteet == Luokka:Entiset suomalaiset ohjelmistoyritykset
Elävä fossiili

Elävä fossiili tarkoittaa eliölajia tai -ryhmää, joka on säilynyt nykyaikaan esihistoriallisista ajoista lähes muuttumattomana. Elävä fossiili on saanut nimityksensä siitä, että lajia tavataan luonnossa sekä elävänä että fossiileina. == Bakteereja == * Stromatoliitti == Kaloja == * Latimeria (Latimeria chalumnae) * Sundanlatimeria (Latimeria menadoensis) * Keuhkokalat, kuten australiankeuhkokala (Neoceratodus forsteri) * Hait == Matelijoita == * Krokotiilieläimet * Tuatarat * Kilpikonnat == Nisäkkäitä == * Laonastes aenigmamus -jyrsijälaji * Siilit * Pussieläimet * Nokkaeläimet * Isopanda == Lintuja == * Hoatsin * Kuikkalinnut * Sorsalinnut == Selkärangattomia == * Molukkiravut * Korallieläimet * Sudenkorennot * Torakat * Merililjat * Käsnäjalkaiset * Kilpikidusjalkaiset * Helmiveneet == Kasveja == * Amborella trichopoda * Araukariakasvit, kuten australianwollemia (Wollemia nobilis) * Haarusanikkaiset * Ikilehti (Welwitschia mirabilis) * Kiinanpunapuu (Metasequoia glyptostroboides) * Kortteet (Equisetum) * Käpypalmut * Neidonhiuspuu (Ginkgo biloba) == Lähteet == * *
Sumba (kunta)

Sumbiar kommuna Tilastoja Saari Suðuroy Keskus Sumba Pinta-ala 25 km² Asukasluku 431 (2002) Postinumero FO-970 Suuntanumero (+298) 37 Sumba on Färsaarten eteläisin kunta. Se sijaitsee Suðuroyn saaren länsirannikolla. Kunnan asukasluku on noin 281 (2002). Kunnassa on muun muassa vuonna 1887 rakennettu kirkko. Runoilija Poul F. Joensen syntyi Sumbassa. Kunnan alueella on ollut asutusta jo 1 200 vuotta. ==Kylät== Akraberg, Akrar, Lopra, Sumba ja Víkarbyrgi == Lähteet == == Aiheesta muualla == Luokka:Färsaarten kunnat
Podor

Podor on kunta ja Podorin departementin hallinnollinen keskus Saint-Louisin alueella Senegalissa. Se sijaitsee Senegaljoen rannalla 205 kilometriä Saint- Louisista koilliseen. Kunnassa on 12 600 asukasta (vuonna 2016, arvio). ==Maantiede ja asutus== Podor on Senegalin pohjoisin kaupunki. Se sijaitsee Senegaljoen sivuhaaran Douén muodostamalla Morfilin saarella. Podorin kunnan pinta-ala on 26,28 neliökilometriä. Se rajoittuu idässä ja pohjoisessa Mauritaniaan sekä etelässä Guédén ja lännessä Ndiayène Pendaon kuntiin. Kaupunki sijaitsee kahden padon tulvilta suojaamalla ranta-alueella. Se käsittää Bir Podorin, Lao Demban, Mbodjènen, Thioffyn, Sinthianen ja Souïman kaupunginosat. Asukkaat ovat etupäässä tukuloreja. Lisäksi on wolofeja ja pieninä vähemmistöinä bambaroita ja maureja. Yleisimmät kielet ovat fulani ja wolof. Vallitseva uskonto on islam. Podor on yksi tidjaniyya-veljeskunnan keskuksista. Siellä on myös pieni joukko kristittyjä. ==Historia== Podorin lähettyvillä on sijainnut keskiaikaisen Tekrurin valtion pääkaupunki. Myöhemmin se kuului historialliseen Futa Toron alueeseen. Podorin satama oli tärkeä kauppapaikka, josta vietiin arabikumia, orjia, kultaa ja norsunluuta. Senegalin kauppakomppanian päällikkö Pierre Félix Barthélemy David rakennutti vuonna 1744 linnakkeen, ja kuvernööri Louis Faidherbe pystytti uuden linnoituksen vuonna 1855. Futa Torosta tuli Ranskan protektoraatti vuonna 1860. Siirtomaa-aikana Podor oli hallintopiirin keskus. Kaupungin talous lamaantui Senegalin itsenäistyttyä. Senegaljoen säännöstely vahingoitti tulvakasteluun perustunutta maanviljelyä ja kalastuselinkeinoa. Podorin asukkaat menettivät Mauritanian puolella sijainneet peltonsa ja lisääntynyt kuivuus vaikeutti karjanhoitoa. Jokiliikenteen lakkaaminen ja kaupungin eteläpuolitse kulkevan maantien rakentaminen tekivät Podorista tietöntä syrjäseutua. Tilanne on parantunut jonkin verran 2000-luvun vaihteen investointiohjelmien ansiosta. ==Liikenne, talous ja palvelut== Podorista on 22 kilometrin pituinen tieyhteys RN2-valtatielle Tarédjiin. Jokilaiva Bou el- Mogdad aloitti liikennöinnin uudelleen vuonna 2005. Paikallisia elinkeinoja ovat maanviljely, karjanhoito, kalastus, kaupankäynti, käsityöammatit ja matkailu. Teollisuutta kaupungissa ei ole lainkaan. Merkittävän tulonlähteen muodostavat siirtolaisten lähettämät rahavarat. Palveluihin kuuluvat koulut, terveyskeskus ja kulttuurikeskus. Departementin sairaala sijaitsee uudessa kasvukeskuksessa Ndioumissa. Kaupungissa on vesijohto- ja sähköverkko, mutta ei kunnollista jätehuoltoa. ==Matkailu ja nähtävyydet== Podor on yksi Unescon maailmanperintöluetteloon kuuluvista Senegaljoen kauppa-asemista. Se koostuu etupäässä okranvärisistä savitaloista. Nähtävyyksiin kuuluvat ranskalaisten rakentamat kauppahuoneet, sudanilaistyylinen moskeija ja Faidherben linnoitus. Kaupungissa on museoita ja majoituspalveluja. Siellä on järjestetty eräinä vuosina Podorista kotoisin olevan laulajan Baaba Maalin ideoima kulttuurifestivaali Les Blues de Fleuve. ==Lähteet== ==Aiheesta muualla== Luokka:Saint-Louisin alue Luokka:Senegalin kaupungit
Baaba Maal

Baaba Maal (s. 12. marraskuuta 1953) on senegalilainen laulaja ja kitaristi. Hän syntyi Podorin kaupungissa, Morfilin saarella. Perinteen mukaan laulajia tulee vain griot-kastista, ja Baba Maal kuului kalastajakastiin. Hänen vanhempansa toivoivat hänen opiskelevan lakia, mutta Baba Maal päätti toisin. Maal opiskeli musiikkia aluksi äitinsä johdolla ja myöhemmin Dakarin yliopistossa ja Pariisissa. Maal yhdistää tuotannossaan senegalilaista musiikkia poppiin ja reggaeen. == Diskografia == * Djam Leelii 1989 * Baayo 1991 * Lam Toro 1992 * Wango 1994 * Firin' in Fouta 1994 *Gorel 1995 * Taara 1997 *Nomad Soul 1998 * Live at the Royal Festival Hall 1999 * Jombaajo 2000 * Missing You (Mi Yeewnii) 2001 * On the Road 2009 * Television 2009 * The Best of Baaba Maal == Lähteet == Luokka:Senegalilaiset muusikot Luokka:Vuonna 1953 syntyneet Luokka:Elävät henkilöt
Paini

Paini on yleisnimitys aseettomille kaksinkamppailumuodoille, joissa kamppaillaan ilman lyöntejä ja potkuja erilaisia otteita, sidontoja, nostoja, heittoja ja mahdollisesti lukkoja käyttäen. Nykyisin painista puhuttaessa tarkoitetaan useimmiten olympiakisojen ohjelmassa olevia kreikkalais- roomalaista painia ja vapaapainia (nykyisin mukana myös naispaini) sekä näytösluonteista showpainia. Paini eli pale oli mukana jo antiikin ajan Olympian kisoissa. Painia harrastettiin antiikin Kreikassa miehisen sotilaskunnon parantamiseksi. Nykyisin kilpaillaan myös erilaisissa painimuodoissa kuten brasilialaisessa ju-jutsussa, lukkopainissa, rantapainissa ja venäläisessä sambossa. Monilla kansoilla on omat perinteiset painimuotonsa, kuten mongolialainen paini ja turkkilainen öljypaini. Useiden painilajien maailmanlaajuinen kattojärjestö on kansainvälinen painiliitto UWW. Painissa erityisesti tarvitaan lihasten kuntoa, kestävyyttä, räjähtävyyttä ja koordinaatiota. Kreikkalais-roomalainen paini on ollut aina olympialaisissa eli jo vuodesta 1896 ja vapaapaini vuodesta 1904. ==Kilpailuja== Lajeina kreikkalais-roomalainen-, vapaa- ja naispaini. *Kesäolympialaiset neljän vuoden välein *Maailmanmestaruuskilpailut joka syksy lukuun ottamatta olympiavuosia *Maailmancup, jokavuotinen maajoukkuekilpailu *Euroopan- mestaruuskilpailut joka vuoden toisen neljänneksen aikana *Aasian- mestaruuskilpailut *Painin Suomen-mestaruuskilpailut == Lähteet == * Luokka:Seulonnan keskeiset artikkelit
Ratahallintokeskus

Ratahallintokeskus (RHK) oli liikenne- ja viestintäministeriön alainen väylävirasto, joka huolehti Suomen rataverkon ylläpitämisestä, rakentamisesta ja kehittämisestä. RHK vastasi myös ratakapasiteetin jakamisesta ja liikenteenohjauksesta. RHK aloitti toimintansa 1. heinäkuuta 1995, kun Valtionrautatiet-liikelaitos (VR) yhtiöitettiin. 1. syyskuuta 2006 RHK:sta erotettiin Rautatievirasto, joka valvoo rautatiejärjestelmän turvallisuutta ja yhteentoimivuutta Suomessa. Vuonna 2008 liikenne- ja viestintäministeriö käynnisti selvityksen, joka tähtäsi uuden, yhdistetyn väyläviraston perustamiseen. RHK:sta tuli osa tätä virastoa yhdessä Tiehallinnon ja Merenkulkulaitoksen kanssa. Liikennevirasto aloitti toimintansa vuoden 2010 alussa. RHK:n toiminnan rahoitus tuli pääosin valtion talousarviosta, ja se oli vuosittain noin 350 miljoonaa euroa. RHK osti radanpidon palvelut, kuten ratojen suunnittelun, rakentamisen ja kunnossapidon, ulkopuolisilta yrityksiltä. RHK:n Liikennekeskus valvoi ja koordinoi rautatieliikenteen sujumista. RHK:ssa työskenteli noin 120 työntekijää. Ylijohtaja oli Ossi Niemimuukko ja johtoryhmään kuuluivat investointijohtaja Kari Ruohonen, liikennejohtaja Miika Mäkitalo, kunnossapitojohtaja Markku Nummelin, päälakimies Rami Metsäpelto ja viestintäpäällikkö Timo Saarinen. Virasto sijaitsi Makkaratalossa Helsingin keskustassa. == Lähteet == == Aiheesta muualla == *Ratahallintokeskus Luokka:Rautatiehallinto Luokka:Liikenne- ja viestintäministeriö Luokka:Suomen rautatieliikenne Luokka:Suomen entiset viranomaiset ja keskusvirastot Luokka:Raideliikenteen historia en:Finnish Transport Agency#Rail Administration
Täit ja väiveet

Täit ja väiveet (Phthiraptera) on jäytiäisten lahkoon kuuluva siivettömien hyönteisten ryhmä, johon kuuluu yli 3 000 lajia. Ne elävät loisina nisäkkäissä ja linnuissa. Täit ja väiveet jaetaan neljään alaryhmään. Täit (Anoplura) eroavat kolmesta muusta alaryhmästä ruokailutapojensa ja suuosiensa perusteella. Täiden suuosat ovat nimittäin pistävät ja imevät, ja niitä käytetään veren imemiseen, kun taas muut alaryhmät syövät purevilla suuosillaan pintaeritteitä sekä irtoavaa ihokudosta, karvoitusta ja höyhenainesta. Aikaisemmin nämä luettiinkin kahteen eri lahkoon, täit (Anoplura) ja väiveet (Mallophaga). Nykytiedon mukaan väiveet eivät kuitenkaan muodosta monofyleettistä ryhmää, vaan ne muodostavat ryhmän täiden kanssa kirjatäiden alalahkossa ja jäytiäisten lahkossa. == Lähteet == * Luokka:Seulonnan keskeiset artikkelit
Suomalainen Energiaosuuskunta

Suomalainen Energiaosuuskunta eli SEO on suomalainen huoltoasemaketju. SEO on osuuskunta, jonka omistavat kauppiasyrittäjät. SEO perustettiin vuonna 1978, kun joukko itsenäisiä polttonesteiden myyjiä vastusti polttoainekaupan ketjuuntumista ja halusi tehdä yhteistyötä keskenään.SEO syntyi protestiliikkeestä Osuustoiminta 1/2014 Osuuskunnan jäsenyyttä voivat hakea kauppiaat, jotka ostavat vähintään 500 000 litraa polttoainetta. Kauppias voi toimia joko osuuskunnan jäsenenä tai sopimuskauppiaana. Suomessa toimi vuonna 2014 vajaat 200 SEO:n huoltoasemaa, vuonna 2024 yli 230.SEO: Asemat Viitattu 5.8.2014 Miehitettyjä SEO-asemia oli vuonna 2014 noin sata.SEO Energiaa 2/2014 Toukokuu SEO:n polttonesteet tulevat Nesteeltä ja polttonesteen lisäaineet Lubrizolilta. Syksyllä 2022 Suomalainen Energiaosuuskunta pohti toimitusjohtajansa Arto Viljasen mukaan yhteistyötään venäläisen Lukoilin omistaman Teboilin kanssa. Osuuskunnalla oli tuolloin vuosisopimus Teboilin ja Nesteen kanssa. SEO osti tuolloin polttoaineita sekä Nesteeltä että Teboililta. ==Lähteet== ==Aiheesta muualla== * Seon verkkosivut Luokka:Suomessa toimivat huoltoasemaketjut Luokka:Suomalaiset osuuskunnat
Tuppi

Tuppi on korttipeli, joka on alkujaan ollut suosittu erityisesti Pohjois- Suomessa, josta se on levinnyt muun muassa opiskelijoiden mukana koko Suomeen. Tuppi on neljän hengen puoluepeli, kuten bridgekin. Tupen SM-kisat pelataan vuosittain Sodankylässä. ==Säännöt== Pelaajille jaetaan 13 korttia, minkä jälkeen valitaan, pelataanko ramia vai noloa. Ramissa tikkejä pyritään ottamaan, nolossa niitä vältetään. Etumiehestä alkaen pelaajat ilmoittavat valintansa joko näyttämällä kortilla (punainen on ramia, musta noloa) tai sanomalla. Näyttäminen jatkuu myötäpäivään, ja päättyy heti kun joku näyttää ramia. Jos kukaan ei niin tee, pelataan noloa. Nolossa pelin aloittaa etumies, ramissa ramaajan (ramia näyttäneen) edellinen pelaaja. Pelissä on maapakko, mutta ei valttia. Voitetut tikit asetetaan näkyviin niin, että kaikki pystyvät seuraamaan pelitilannetta. Noloa pelattaessa voittaa se pari, joka otti vähemmän tikkejä. Kuudesta tikistä saa neljä pistettä, ja jokainen tikki tämän alle tuo neljä pistettä lisää. Ramissa vastaavasti voittoon tarvitaan seitsemän tikkiä, mistä saa neljä pistettä, ja tikit sen päälle ovat myös neljä pistettä kukin. Jos ramannut joukkue häviää jaon, tapahtuu ramin ryöstö; ryöstetyssä ramissa jokainen tikki yli seitsemän antaa 8 pistettä. Vain toisella joukkueella kerrallaan voi olla pisteitä (he ovat ylhäällä tai nousussa). Jos ylhäällä oleva pari häviää jaon, heidän pisteensä putoavat välittömästä nollaan. Peli päättyy, kun jompi kumpi joukkueista pääsee 52 pisteeseen; tällöin häviäjä on pantu tuppeen. Haluttaessa lyhyempää ja ennakoitavampaa peliä, voidaan laskea molemmille joukkueille pisteitä samanaikaisesti, tai pelata ennalta määrätty määrä jakoja ja niiden päälle kesken oleva nousu. ==Lähteet== * * == Aiheesta muualla == * Tupen säännöt * Neljän tuppi Luokka:Tikkipelit Luokka:Nelinpelit Luokka:Suomalaiset korttipelit
Matt Sorum

Matthew William ”Matt” Sorum (s. 19. marraskuuta 1960 Long Beach, Kalifornia) on yhdysvaltalainen muusikko, joka tunnetaan parhaiten Guns N’ Roses- ja Velvet Revolver -yhtyeiden rumpalina. Sorum vaikutti alun perin The Cultin kiertuerumpalina 1980-luvun lopulla. Hän liittyi Guns N’ Rosesin rumpaliksi vuonna 1990 korvaten yhtyeestä erotetun Steven Adlerin, joka oli joutunut jättämään yhtyeen päihderiippuvuutensa vuoksi. Sorum esiintyi ensimmäisen kerran yhtyeen riveissä Rock in Rio -festivaalitapahtumassa Rio de Janeirossa yli 140 000 hengen yleisölle. Lihaksikkaana ja voimakkaana rumpalina hän oli täydellinen korvaaja Adlerille, jonka soittokunto oli heikentynyt päihteiden käytöstä johtuen. Sorum vietti yhtyeessä yhteensä seitsemän vuotta, joiden aikana hän myös esiintyi yhtyeen studioalbumeilla Use Your Illusion I ja Use Your Illusion II (1991) sekä cover-kappaleita sisältävällä albumilla The Spaghetti Incident? (1993). Vuonna 2012 Sorum, kosketinsoittaja Dizzy Reed sekä Guns N’ Rosesin debyyttialbumilla Appetite for Destruction (1987) vaikuttanut kokoonpano hyväksyttiin myös Rock and Roll Hall of Fameen. Sorum jätti Guns N’ Rosesin vuonna 1997 yhdessä basisti Duff McKaganin kanssa tyytymättömänä yhtyeen pitkään kestäneeseen levyttämistaukoon sekä siihen, että yhtyeen laulaja W. Axl Rose ei enää halunnut työskennellä yhdessä kitaristi Saul ”Slash” Hudsonin kanssa. Vuonna 2002 Sorum perusti Velvet Revolverin yhdessä Slashin, McKaganin, Scott Weilandin ja Dave Kushnerin kanssa. Velvet Revolver on perustamisensa jälkeen julkaissut studioalbumit Contraband (2004) ja Libertad (2007), ja lisäksi Sorum on julkaissut oman sooloalbuminsa Hollywood Zen vuonna 2004. == Diskografia == === Guns N’ Roses === *Use Your Illusion I (1991) *Use Your Illusion II (1991) *The Spaghetti Incident? (1993, coveralbumi) *Use Your Illusion (1998, kooste Use Your Illusion -albumeista) *Live Era ’87–’93 (1999, livealbumi) *Greatest Hits (2004, kokoelma-albumi) === Velvet Revolver === *Contraband (2004) *Libertad (2007) === Sooloalbumit === *Hollywood Zen (2004) === Muiden artistien julkaisuilla === *Jeff Paris - Wired Up (1987) *Y Kant Tori Read - Y Kant Tori Read (1988) *Duff McKagan - Believe in Me (1993) *Gilby Clarke - Pawnshop Guitars (1994) *Eri esittäjiä - Mighty Morphin Power Rangers The Movie: Original Soundtrack Album (1995) *Poe - Hello (1995) *Glenn Hughes - Feel (1995) *Slash's Snakepit - It's Five O'Clock Somewhere (1995) *Neurotic Outsiders - Neurotic Outsiders (1996) *Sammy Hagar - Marching to Mars (1997) *Glenn Hughes - The Way It Is (1999) *Hawk - Hawk (2001) *The Cult - Beyond Good and Evil (2001) *Tommy Lee - Tommyland: The Ride (2005) *Johnny Cash - Unfinished Business (2008) *Macy Gray - The Sellout (2009) *Atif Aslam - The Dreamer Awakes (2011) == Lähteet == == Aiheesta muualla == Luokka:Guns N’ Rosesin jäsenet Luokka:Yhdysvaltalaiset rumpalit Luokka:Vuonna 1960 syntyneet Luokka:Elävät henkilöt
Seeprakala

Seeprakala (Danio rerio) on särkikaloihin kuuluva valkoinen kalalaji, jolla on mustia tai sinisiä juovia. Se on ollut yleisimpiä akvaariokaloja helppohoitoisuutensa takia. Sitä käytetään paljon myös koe-eläimenä. Seeprakalaa käytetään tuberkuloosin tutkimisessa, sillä sen immuniteetti on samantapainen kuin ihmisellä, ja sillä tunnetaan tuberkuloosia muistuttava infektio. Geenimuunneltu seeprakala on glofish. == Koko ja ulkonäkö == Uroksen vaaleat raidat ovat kullansävyiset, naaraan enemmän hopeansävyiset. Naaraat ovat myös pulleampia. Pituus noin 6 cm. Viljellyistä yksilöistä löytyy myös huntueväisiä. == Alkuperä == Seeprakalat ovat kotoisin etu-Intian itäosien ja Bangladeshin joista. == Käyttäytyminen ja lisääntyminen == Seeprakala on vilkas ja nopealiikkeinen parvikala, ja se kutee helposti. Jos haluaa kasvattaa poikasia, pitää pari siirtää erilliseen kutuakvaarioon ja pois sieltä heti kudun tapahduttua, sillä vanhemmat syövät usein mädin. == Vesiolot ja ravinto== Seeprakalan tarvitsema veden lämpötila on 18–24 celsiusastetta. Se ei ole niin herkkä huonolle vedenlaadulle tai pH-vaihteluille, kuin monet muut lajit. Seeprakala on kaikkiruokainen ja viihtyy esimerkiksi miljoonakalojen kanssa. == Lähteet == Luokka:Akvaariokalat Luokka:Danioninae Luokka:Malliorganismit
Copy control

Copy control () on musiikki-CD-levyjen kopiosuojausjärjestelmä, jota on käytetty joissakin EMI:n CD-julkaisuissa. Järjestelmä pyrkii estämään äänen digitaalisen lukemisen suojatulta levyltä ja näin vaikeuttamaan musiikin kopioimista tietokoneelle. Järjestelmän tavoitteena on lopettaa musiikin kopiointi eteenpäin tietokoneelta toiselle estämällä musiikin päätyminen tietokoneelle. Käytössä olevat tekniikat: * Multisession-tietojen lisääminen (Blue Book). Piilottaa ääniraidat tehokkaasti useimmilta CD-ROM-asemilta. * Äänidatan korruptoidut virheenkorjauskoodit. Aiheuttavat virheitä kopioihin niitä tietokoneelle luettaessa. * Levyjen data-alueet yleensä sisältävät DRM- suojatut kopiot musiikista. Nämä kopiot ovat yhteensopivia joidenkin yleisimpien käyttöjärjestelmien, kuten Microsoft Windowsin kanssa. Usein näin suojattujen kopioiden kuuntelemiseen vaaditaan erillisten ohjelmien asentamista, eivätkä levyt välttämättä toimi kaikilla mediatoistinsovelluksilla lainkaan. Levyt joissa käytetään copy control -tekniikoita, eivät ole CD-levyn määrittävän Red Book -standardin mukaisia, eikä levyjä tästä syystä voi teknisesti tai virallisesti kutsua CD-levyiksi. ==Katso myös== *Kopiosuojaus == Aiheesta muualla == *EMIn aihetta käsittelevä sivusto *Kopiosuojauskritiikkiä Luokka:Käyttöoikeuksien hallinta
Dreamtale

Dreamtale on suomalainen englannin kielellä laulava power metal -yhtye. ==Historia== Ajatuksen Dreamtale-yhtyeestä keksi vuonna 1999 kitaristi Rami Keränen. Ensimmäiset kappaleet nauhoitettiin jo loppuvuodesta. Nauhoitus tunnettiin myöhemmin nimellä Shadow of the Frozen Sun. Toisesta demonauhasta kulkeutui kymmeniä kopioita japanilaiseen DiskHeaven-levykauppaan, ja Dreamtale alkoi saada huomiota paikallisilta heavy-fanaatikoilta. Suosio kasvoi, ja useat ulkomaalaiset levy-yhtiöt tarjosivat yhtyeelle sopimuksiaan. Syksyllä 2001 Japanin suurin independent levy-yhtiö otti yhteyttä Spinefarmiin ja halusi lisensoida Dremtalen albumin Japaniin. Siitä seuranneen kohun seurauksena Dreamtale ja Spinefarm allekirjoittivat sopimuksen joulukuussa 2001. Vuonna 2002 julkaistiin yhtyeen ensimmäinen albumi Beyond Reality, jolla lauloi Rami Keräsen ja Sanna Natusen lisäksi Nightwishistä ja Tarotista tunnettu Marco Hietala. Vuonna 2003 julkaistiin Ocean’s Heart, jolla lauloi Tomi Viiltola. Yhtyeen ja Tomin tiet kuitenkin erosivat ongelmaksi muodostuneen 400 kilometrin välimatkan takia. Levyllä laulaa myös Diablon Rainer Nygård. Seuraavana vuonna yhtye oli tauolla säveltämässä uusia kappaleita ja äänittämässä uutta albumia. Vuonna 2005 ilmestyi kolmas albumi Difference, jonka Japanin-versiosta julkaistiin singlekappale Powerplay, joka nousi heti ilmestyttyään Suomen viralliselle singlelistalle sijalle yhdeksän. Levyllä lauloi Jarkko Ahola, joka kuitenkin erosi pian levyn julkaisun jälkeen voidakseen keskittyä paremmin Teräsbetoniin. Neljäs albumi Phoenix julkaistiin 4. kesäkuuta 2008. Levyllä laulaa Erkki Seppänen, joka on myös sanoittanut suurimman osan levyn kappaleista. Promosinglenä albumilta on julkaistu kappaleet Payback ja Take What the Heavens Create, josta viimeisestä on kuvattu musiikkivideo. Vuonna 2010 yhtye julkaisi näytteet kappaleista Angel of Light, Reasons Revealed ja Strangers' Ode, joista tehtiin promo-julkaisu. Viides albumi Epsilon julkaistiin vuonna 2011. Ennen levyn nauhoituksia Dreamtalen alkuperäinen rumpali Petteri Rosenbom palasi yhtyeeseen viiden vuoden tauon jälkeen. Levy on ensimmäinen Dreamtalen julkaisuista, jolla on sama vokalisti, kuin edellisellä täyspitkällä albumilla. Epsilonin julkaisi Venäjällä venäläisen Fono, ja sen ansiosta yhtye soitti lokakuussa 2011 ensimmäiset ulkomaankeikkansa Pietarissa ja Moskovassa. Albumi sijoittui Suomen virallisella albumilistalla sijalle 39\. Vuonna 2013 yhtye julkaisi kuudennen studioalbuminsa World Changed Forever. Albumi on konseptialbumi, joka kertoo eristyneen saaren ihmisistä ja saarelle ajautuneiden vieraiden ihmisten kohtaamisesta. Albumi nousi Suomen virallisella albumilistalla sijalle 41\. Vuonna 2019 yhtyeeseen liittyi laulaja Nitte Valo.Dreamtale esittelee uuden laulajan tuoreella videolla ==Diskografia== === Albumit === * * * * * * * * === Singlet === * * * * * * * * * === EP:t === * * == Lähteet == == Aiheesta muualla == * Dreamtalen virallinen sivusto * Encyclopaedia Metallum: The Metal Archives – Dreamtale Luokka:Suomalaiset power metal -yhtyeet
Afarin kieli

Afar on kuušilaisiin kieliin kuuluva afroaasialainen kieli. Äidinkielenään sitä puhuu arviolta noin 1 379 200 ihmistä.Ethnologue: Afar Viitattu 2.8.2015. Heistä suurin osa asuu Etiopiassa, Eritreassa ja Djiboutissa. Vain 1–3 % kielen puhujista on luku- ja kirjoitustaitoisia. Afar on melko läheistä sukua sahon kielelle, ja afarin ei katsota olevan uhanalainen. Kielellä on virallinen asema Eritreassa. Djipotissa afarilla ei ole virallisen kielen asemaa, mutta se on yksi maan kansallisista kielistä. Etiopiassa kielellä on virallinen asema Afarin osavaltiossa, Etiopiassa. Afarinkieliseen intelligentsiaan kuuluvat Dimis ja Redo kehittivät 1970-luvulla kielelle latinalaiseen kirjaimistoon perustuvan kirjoitusjärjestelmän. == Fonologia == === Konsonantit === Bilabiaali Labiodentaali Dentaali Alveolaari Retrofleksi Palataali Velaari Faryngaali Glottaali Klusiili b d ɖ g Nasaali m n Frikatiivi f s ʕ h Lateraali l Tremulantti r Puolivokaali w j Lähde: === Vokaalit === Etinen Keskinen Takinen Suppea i u Puoliavoin e o Avoin a Kaikki vokaalit voivat esiintyä niin lyhyinä kuin pitkinäkin. Lähde: ==Kielinäyte: Perusluvut 1–20== # # # h # # # # # # # Gragg 2001, 577. # taban ke inik # taban ke nammay # taban ke sido'h # taban ke ferey # taban ke konoy # taban ke le'hey # taban ke mal'hin # taban ke ba'har # taban ke sagaal # labatanna ==Lähteet== ==Kirjallisuutta== * == Aiheesta muualla == *Espanja-afar-sanakirja Luokka:Kuušilaiset kielet Luokka:Djiboutin kielet Luokka:Eritrean kielet Luokka:Etiopian kielet
Afar

Afar tarkoittaa seuraavia asioita: * afarit, Itä-Afrikassa asuva kansa * Afar, alue Etiopiassa * afar, afroaasialainen kieli. * Afarin syvänköalue Afrikan sarvessa
Basseterre

Basseterre on Länsi-Intian saaristossa sijaitsevan Saint Kitts ja Nevisin pääkaupunki. Sen väkiluku oli vuoden 2011 arvion mukaan noin 11 400. Ranskalaiset perustivat kaupungin vuonna 1627, ja se on Itä-Karibianmeren vanhimpia kaupunkeja. Kaupungin rakennuksia ovat vuosisatojen kuluessa tuhonneet monta kertaa siirtomaasodat, maanjäristykset, tulipalot, tulvat, mellakat ja pyörremyrskyt. Saint Kitts ja Nevisin kansallismuseo sijaitsee Basseterressä vuonna 1894 alun perin hallintorakennukseksi rakennetussa talossa. Kaupungin keskus on Itsenäisyyden aukio, jonne sekä turistit että paikalliset kokoontuvat rentoutumaan ja syömään eväitä. Basseterren tärkein teollisuudenala on sokerinjalostus. Kaupungissa käydään melassin, sokerin, puuvillan, suolan ja hedelmien kauppaa. Kaupungissa on risteilyalusten suosima satama. Lentokenttä on naapurikunnan, St. Peter Basseterren puolella. == Ilmasto == Basseterressä on Köppenin ilmastoluokituksen mukaan trooppinen monsuuni-ilmasto. Vuoden ympäri on kuumaa ja sateista. Helmi–huhtikuussa on hieman kuivempaa. Vuoden keskilämpötila on noin 27 °C ja keskimääräinen sademäärä 1 180 millimetriä. Elokuu on lämpimin kuukausi. Silloin vuorokauden keskilämpötila on noin 28 °C. Viilein kuukausi on tammikuu, jolloin keskilämpötila on noin 25 °C. Sateisin kuukausi on syyskuu, jolloin sataa keskimäärin noin 140 millimetriä. Maaliskuu puolestaan on kuivin kuukausi. Silloin keskimääräinen sadanta on 48 millimetriä. == Lähteet == == Aiheesta muualla == Luokka:Pohjois-Amerikan pääkaupungit Luokka:Saint Kitts ja Nevisin kaupungit
Castries

Castries on Saint Lucian pääkaupunki. Se on satamakaupunki Länsi-Intian saaristossa itäisellä Karibianmerellä. Kaupunki sijaitsee 40 kilometriä Ranskalle kuuluvan Martiniquen pääkaupunki Fort-de-Francesta etelään. Kaupungin asukasluku vuoden 2001 väestönlaskennassa oli 10 873, arvio vuodelle 2010 on 9 469Saint Lucia: largest cities and towns and statistics of their population World Gazetteer . Castries sijaitsee suojaisan lahden rannalla samannimisen joen suulla. Lahdesta saa kalaa ja äyriäisiä, joesta raikasta vettä. Se on ollut suosittu merenkulkijain levähdyspaikka jo kahdentuhannen vuoden ajan. Kaupungin sinne perustivat ranskalaiset 1760-luvulla. Kaupungin rakennukset ovat vaurioituneet pahasti tulipaloissa vuosina 1813, 1927 ja 1948, sekä hurrikaanien kynsissä vuosina 1817, 1831 ja 1980.A Brief History of the City of Castries. Castries City Council Castriesin satama on maan tärkein, ja sen kautta viedään erityisesti banaaneja, mutta myös muita tuotteita, kuten sokeriruokoa, kaakaota, kopraa ja limeä. Läheisellä 260 metrin korkeuteen kohoavalla Mount Fortunella sijaitsee linnoitus. Kaupungissa sijaitsee myös kasvitieteellinen keskus. Lähistöllä sijaitsee myös lentokenttä. == Ilmasto == Castriesissa on Köppenin ilmastoluokituksen mukaan trooppinen sademetsäilmasto. Vuoden ympäri on kuumaa, syksyllä on erittäin sateista ja keväällä kuivempaa. Vuoden keskilämpötila on noin 26 °C ja keskimääräinen sademäärä 2 020 millimetriä. Kesäkuu on lämpimin kuukausi. Silloin vuorokauden keskilämpötila on noin 27 °C. Viilein kuukausi on tammikuu, jolloin keskilämpötila on noin 24 °C. Sateisin kuukausi on lokakuu, jolloin sataa keskimäärin noin 260 millimetriä. Maaliskuu puolestaan on kuivin kuukausi. Silloin keskimääräinen sadanta on 76 millimetriä. == Lähteet == == Aiheesta muualla == Luokka:Pohjois-Amerikan pääkaupungit Luokka:Saint Lucia
Bugin kieli

Bugi on austronesialainen kieli. Sitä puhuu äidinkielenään noin viisi miljoonaa ihmistä Indonesiassa ja 18 700 Malesiassa. Lisäksi bugia puhuu toisena kielenä noin 500 000 ihmistä. Bugin puhujat elävät pääosin Sulawesin saarella, Indonesiassa. Kieli kuuluu malaijilaispolynesialaisten kielten ryhmään ja sitä kirjoitetaan latinalaisilla aakkosilla ja lontaralla. == Lähteet == Luokka:Indonesian kielet Luokka:Eteläsulawesilaiset kielet
Sarja

Sarja tarkoittaa seuraavia asioita: * sarja, yhdelle tai useammalle instrumentille sävelletty teoskokonaisuus * sarja, sellaisen lukujonon summa, jonka yhteenlaskettavien määrä on ääretön * sarja, lyhytlapakkoinen kukintotyyppi, jollainen on esimerkiksi sarjakukkaiskasvien (Apiaceae) heimoon kuuluvilla kasveilla * sarja (latinaksi series), suvun ja lajin välissä oleva taksonomien taso * sarjaankytkentä, sähkölaitteiden kytkentä niin, että niiden läpi kulkee sama virta * televisiosarja, televisio-ohjelma, joka koostuu useasta jaksosta * MTV Sarja, Suomessa vuosina 2008–2014 toiminut maksullinen televisiokanava * Sarja, sukunimenä: ** Janne Sarja (s. 1987), suomalainen televisiokäsikirjoittaja ja kirjailija.
Lingala

Lingala on nigeriläis-kongolainen kieli. Sitä puhutaan pääasiassa Kongon tasavallassa ja Kongon demokraattisessa tasavallassa. Joidenkin kielitieteilijöiden mukaan lingala on Keski-Afrikan bantu-pohjainen kreoli. Kieltä puhuu äidinkielenään yhteensä noin kaksi miljoonaa ihmistä. Kongon demokraattisen tasavallan asukkaista lingalaa puhuu arviolta 25–38 % koko väestöstä. Se toimii yhtenä monikielisen maan lingua francana. Kieltä kirjoitetaan latinalaisin aakkosin. Raamattu käännettiin kokonaisuudessaan lingalaksi vuonna 1970. Lingalalla on kansalliskielen asema Kongon demokraattisessa tasavallassa ja Kongossa. == Fonologia == === Vokaalit === Etinen Keskinen Takainen Suppea i u Puolisuppea e o Puoliavoin ɛ ɔ Avoin a Lingalassa esiintyy neljä toonia: matala, korkea, laskeva ja nouseva. Lähde: === Konsonantit === Bilabiaali Labio-dentaali Alveolaari Palataali Velaari Glottaali Nasaali m n ɲ Klusiili Norm. b d g Prenas. mb nd ŋg Afrikaatta Norm. ts gb gb Prenas. ŋgb Frikatiivi Norm. v z ʃ h Prenas. ɱv nz ~ ɲʒ Lateraali l Tremulantti r Puolivokaali w j Lähde: == Kielioppi ja sanasto == Substantiivit jaetaan 15 sanaluokkaan. Lukuja on kaksi: yksikkö ja monikko. Verbeissä esiintyy paljon agglutiniivisuutta, jolla ilmaistaan tekijää, tapaa ja passiivisuutta. Aikamuotoja on kolme. Perussanajärjestys on subjekti–verbi–objekti. Ranskan kielen vaikutus näkyy kielen sanastossa, mutta lainasanoja on otettu myös muista eurooppalaisista kielistä kuten portugalista (esim. manteca, ) ja englannista (esim. buku, ). Lisäksi afrikkalaisista kielistä, kuten swahilista, kongosta ja kitubasta. Lukusanat 1–10 lingalaksi: 1 2 3 4 5 6 7 8 9 10 mókó míbalé mísáto mínei mítáno motóba sámbó mwámbe libwá zómi ==Lähteet== Luokka:Kongon demokraattisen tasavallan kielet Luokka:Bantukielet Luokka:Kongon tasavallan kielet
Selviytymiskauhupeli

Selviytymiskauhupeli on videopelilajityyppi, joka kuuluu toimintaseikkailupeleihin. Lajityyppiin kuuluvissa peleissä pelaaja on usein loukussa rakennuksessa tai alueella, joka on täynnä hirviöitä. Peleissä pelaajan on usein selvittävä vähäisellä varustuksella ja harvassa olevien tallennuspisteiden varassa. Lajityypin edeltäjiä olivat muun muassa Sweet Home (1989) ja Project Firestart (1989). Sweet Home perustui kauhuelokuvaan Sweet Home ja luetaan Resident Evil -sarjan edelläkävijöihin. Monet kauhupelit eivät sisältäneet paljoa selviytymispelin elementtejä, joita roolipelitaustainen Sweet Home sisälsi merkittävästi ja joita päätyi Resident Evil -peleihin. Lajityypin ensimmäiseksi peliksi luetaan Alone in the Dark (1992). Alone in the Dark oli pitkälti seikkailupelin kaltainen pulmineen mutta lisäsi toiminnallisempia elementtejä hirviöiden välttelyssä. Human Entertainmentin pelissä Clock Tower: The First Fear (1995) hirviöt olivat vältettäviä asioita eikä vastaantaisteltavia. Lajityypin teki laajalti tunnetuksi ja määritteli Capcomin Resident Evil -sarja. Resident Evil oli ensimmäinen peli jota kuvailtiin selviytymiskauhupelinä. Silent Hill on myös liitetty lajityypin määritteleviin peleihin. Resident Evilin myötä genre on kuitenkin laajentunut. Useimmat kauhupelit luottavat usein ns. pelottelukauhuun jossa pelaaja yritetään yllättää usuttamalla hirviö pelaajan kimppuun varoittamatta. Toiset pelit sen sijaan keskittyvät ilmapiirin kehittämiseen ja ns. psykologisempaan kauhuun. Molemmissa tyypeissä joudutaan kuitenkin kohtaamisiin hirviöiden kanssa. Jälkimmäistä ryhmää edustavat Konamin Silent Hill -sarja sekä Nintendon Eternal Darkness: Sanity’s Requiem. Uudempia lajityypin pelejä ovat muun muassa Dead Space (2008), Amnesia: The Dark Descent (2010), Outlast (2014), The Evil Within (2014) sekä Alien: Isolation (2014). == Lähteet == * Luokka:Videopelien lajityypit Luokka:Seulonnan keskeiset artikkelit
Sananmuunnos

Sananmuunnos eli kääntösana on sanojen alkujen keskinäiseen vaihtamiseen perustuva sanaleikki. Sananmuunnoksissa kahden sanaryhmän (tai joskus vain kahden sanan) sanojen ensimmäiset kirjaimet yleensä kummankin sanan ensimmäiseen vokaaliin saakka vaihtavat keskenään paikkaa (esimerkiksi Johannes Virolainen - Vihannes Jorolainen). Joskus sananmuunnoksia tehdään vain ensimmäisten konsonanttien vaihdolla, varsinkin nuoremman polven keskuudessa. Jos ensimmäisen sananmuunnossanan ensimmäinen vokaali on pitkä ja toisen lyhyt, muuttuvat sananmuunnoksessa niiden vaihtaessa paikkaa niiden pituudet päinvastaisiksi. Ideana on, että lopputulos kuulostaa mielekkäältä myös käännöksen jälkeen. Sananmuunnos voi kuulostaa tarpeeksi hassulta kerrottavaksi, vaikkeivät sen sanat sinällään tarkoittaisikaan mitään hassua. Useat tunnetut sananmuunnokset ovat sellaisia, jotka muuntavat jonkun soveliaan, mutta hieman hassulta kuulostavan ilmaisun riettaaksi tai muuten alatyyliseksi ilmaisuksi. Sananmuunnoksia voidaan käyttää myös vihjailevaan tai piilottelevaan ilmaisuun, ja laulu ”Retuperän Vihtorin talossa” on kokonaan sananmuunnoksista koottu. Sanaa sananmuunnos voidaan itsessäänkin pitää alatyylisenä sananmuunnoksena (munansaannos). Suomen kielen sananmuunnoksissa takavokaaliset a-, o- ja u-äänteet muuttuvat usein etuvokaalisiksi ä-, ö- ja y-äänteiksi ja toisin päin, mikä johtuu vokaalisoinnusta. Myös muita näennäisiä ja lähinnä kirjoitetussa kielessä ilmeneviä epätäsmällisyyksiä on havaittavissa. Esimerkiksi tekijä-sanoissa oleva j-kirjain ilmestyy toisinaan tyhjästä. Sananmuunnoksissa tärkeintä ei kuitenkaan ole kirjoitusasu tai normien mukainen ja systemaattinen rakennusperiaate vaan se, että muunnettu sana kuulostaa suomen kieleen sopivalta. Myös muissa kielissä kuin suomessa on sananmuunnoksia. Tietyt suomen kielen piirteet, kuten vokaalisointu ja melko kapea äännejärjestelmä, tekevät kielestä sananmuunnoksille otollisen. Muissa kielissä sananmuunnosten idea on usein hieman toisenlainen. Englannin kielessä sananmuunnosten () muutamat konsonantit tai vokaalit vaihtavat paikkaa. Lopputulos muistuttaa kuitenkin suomen kielen sananmuunnoksia. Ranskan kielelle on ominaista sanamuunnosten adoptoiminen yleiskielen käsitteiksi (verlan). Kääntösanoja on käytetty komiikan keinona esimerkiksi Pulttiboisin sketseissä, joissa esiintyy hahmo James Potkukelkka sekä Neurovision Dokulamppu-sketsissä. Myös Putouksen 3. tuotantokaudella esiintyneen Usko Eevertti Luttisen puheet perustuivat pitkälti sananmuunnoksiin. == Kirjallisuutta == * * * * * Teittinen, Jarkko & Lindén, Markus: Pentti Hirvonen ja mullistuttavat äänteet. Helsinki: Minerva kustannus oy, 2007. ISBN 978-952-492-096-4. * == Katso myös == *Anagrammi == Lähteet == == Aiheesta muualla == *Paljon suomenkielisiä sananmuunnoksia * Suomenkielisiä sananmuunnoksia * Englanninkielisiä sananmuunnoksia * Wiki- projektien laajin sananmuunnosten luettelo löytyy Eesti-Wikisitaateista (myös sananmuunnoksia lapsille sekä sananmuunnosnimiä). Luokka:Sanaleikit Luokka:Seulonnan keskeiset artikkelit en:Sananmuunnos